钦定古今图书集成/明伦汇编/闺媛典/第295卷 > 皇清二十八 > 刘久存妻王氏
## 钦定古今图书集成/明伦汇编/闺媛典/第295卷 > 皇清二十八 > 刘久存妻王氏

按《息县志》：王氏，刘久存妻。归一载，遭流寇陷寨，举家尽屠，氏以归宁，免于难。闻变，投缳坠水，数以救援，不得死。勤纺绩，经营葬具，以礼殡舅姑与夫讫，号于墓曰：“未亡人之所以至今日者，以三丧未毕也。今事毕矣，何以生为？” 引身而投寨壕之深处，又以救免。绝粒数日，死复苏。封发饮泣，足不逾户者五十馀载。卒年七十有五。